Source: http://docplayer.fi/59271810-Ohjeistus-rokotusten-ottamisesta.html
Timestamp: 2019-02-17 02:25:36+00:00
Document Index: 21456624

Matched Legal Cases: ['kko ', 'kko ', 'kko ', 'kko ', 'kko ', 'KKO ', 'kko ', 'kko ']

OHJEISTUS ROKOTUSTEN OTTAMISESTA - PDF
Download "OHJEISTUS ROKOTUSTEN OTTAMISESTA"
1 1 Suomen lähi- ja perushoitajaliitto SuPer ry Lakimies Merja Hyvärinen Edunvalvontayksikkö Helsinki OHJEISTUS ROKOTUSTEN OTTAMISESTA Sosiaali- ja terveydenhuollon toimintayksiköissä hoidetaan tartuntatauteja sairastavia potilaita ja toisaalta potilaita, jotka sairautensa tai sen hoidon johdosta ovat erityisen alttiita tartuntatautien hengenvaarallisille seurauksille. Tästä seuraa, että sosiaali- ja terveydenhuollon työntekijät ovat sekä vaarassa saada itse että levittää tarttuvia tauteja. Sairaalahygieenisillä toimenpiteillä, kuten henkilökohtaisten suojaimien käytöllä, voidaan vähentää tarttuviin tauteihin liittyvää potilasturvallisuuden vaarantumisen riskiä, mutta niillä ei kuitenkaan voida tätä riskiä poistaa. Terveyden- ja sosiaalihuollon parissa työskentelevillä on ammattieettinen velvollisuus huolehtia hoidettaviensa ihmisten terveyden suojelemisesta. Tätä seikkaa on syytä painottaa jo uravalintavaiheessa alalle aikovien kohdalla. Rokottaminen on tutkimusten perusteella tehokkaaksi havaittu keino vähentää ja estää tautien tarttumista henkilökunnalta potilaille ja potilailta henkilökunnalle. Joka vuosi noin puoli miljoonaa ihmistä sairastuu Suomessa influenssaan. Valtaosa infektion saaneista on oireettomia tai vähäoireisia ja voi siksi tietämättään levittää influenssaa eteenpäin. Uusi tartuntatautilaki (1227/2016) astui voimaan Lain tavoitteena on tartuntatautien ja niiden leviämisen ehkäisy. Suomen lähi- ja perushoitajaliitto SuPer vastusti tartuntatautilain valmisteluvaiheessa sosiaali- ja terveydenhuollon henkilöstölle suunniteltua velvollisuutta ottaa rokotussuoja tiettyjä tartuntatauteja vastaan. Säännös kuitenkin tuli lakiin (48 ) ja kun sen seurauksena rokotuksista kieltäytymisestä voi seurata työtekijän työsuhteen päättäminen, kehottaa SuPer jäseniään ottamaan työnantajan tarjoamat rokotteet. Velvoite käyttää vain asianmukaisen rokotussuojan omaavia työntekijöitä tulee voimaan vasta MILLOIN ROKOTUSSUOJAA KOSKEVA VELVOITE TULEE VOIMAAN? voimaan tullut uusi tartuntatautilaki (1227/2016) sisältää velvoitteita työntekijän ja työharjoittelussa olevan opiskelijan rokotussuojasta (48 ). Kyseinen pykälä astuu voimaan vuoden siirtymäajalla eli
2 2 Siirtymäaikana työnantajan on määriteltävä ne sosiaali- ja terveydenhuollon toimintayksiköiden asiakas- ja potilastilat, joissa hoidetaan lääketieteellisesti arvioituna tartuntatautien vakaville seurauksille alttiita asiakkaita tai potilaita lähtien näissä tiloissa työskentelyyn saa käyttää vain erityisestä syystä henkilöä, jolla on puutteellinen suoja tartuntatauteja vastaan. Sama velvoite koskee potilaskuljetuksia. KETKÄ KUULUVAT NS. RISKIRYHMÄÄN? Tartuntatautien vakaville seurauksille alttiita ovat esimerkiksi Potilaat, joiden puolustusjärjestelmä on merkittävästi heikentynyt sairauden tai sen hoidon takia (esim. vakava sairaus, syöpälääkitys, potilas, joka käyttää immuunivasteen muuntajia [= lääkkeet, jotka salpaavat puolustusjärjestelmän jarruja ja saavat elimistön hyökkäämään itse syöpäsoluja vastaan]). Alle yksivuotiaat 65 vuotta täyttäneet Raskaana olevat. MISSÄ TOIMINTAYKSIKÖISSÄ TYÖSKENTELYYN VAADITAAN ALKAEN EM. ROKOTUSSUOJA? Velvoite koskee työskentelyä sosiaali- ja terveydenhuollon toimintayksiköissä olevissa asiakas- ja potilastiloissa, joissa hoidetaan ns. riskiryhmiin kuuluvia henkilöitä sekä potilaiden kuljetuksia. Sosiaali- ja terveydenhuollon toimintayksiköiden johdon tehtävä on määritellä ne tilat, joissa hoidetaan tartuntatautien vakaville seuraamuksille alttiita potilaita eli ns. riskiryhmään kuuluvia. Tämän päätöksen tulee perustua aina lääketieteelliseen arvioon. Näissä tiloissa työskentelevillä on oltava asianmukainen rokotussuoja alkaen. Velvoite ei koske varhaiskasvatusta eikä kotihoitoa (lukuunottamatta sellaisia kotihoidon työntekijöitä, jotka työnsä johdosta joutuvat oleskelemaan/työskentelemään asiakkaan kodin ohella myös sellaisten toimintayksiköiden potilas- ja / tai asiakastiloissa, joissa rokotussuoja vaaditaan). Kotihoidossa ja varhaiskasvatuksessa työskentelevien osalta asianmukaisesta rokotussuojasta huolehtiminen on kuitenkin suositeltavaa. Päivähoidon hallinto siirtyi vuoden 2013 alusta sosiaali- ja terveysministeriöstä opetus- ja kulttuuriministeriön hallinnonalalle. Siirron jälkeen päivähoito ei enää ole osa sosiaalihuoltoa eikä sosiaalihuoltolain mukainen sosiaalipalvelu. MITÄ TARKOITETAAN ASIAKAS- JA POTILASTILOILLA JA POTILASKULJETUKSILLA? Asiakas- ja potilastiloilla ja potilaskuljetuksilla tarkoitetaan: asiakas- ja potilashuoneita sairaankuljetuksessa käytettäviä kulkuneuvoja näihin verrattavia tiloja, o Esim. sairaaloiden odotus- ja käytävätiloja
3 3 joissa on mahdollisuus tartunnalle tai sen leviämiselle asiakkaisiin tai potilaisiin. Toimintayksiköiden tartuntatautiriski arvioidaan lääketieteellisesti ja toimipaikkakohtaisesti. Arvion tekee työnantaja. MITÄ TARTUNTATAUTEJA VASTAAAN TULEE ALKAEN SUOJAUTUA? Tartuntataudit, joita vastaan riskiryhmiin kuuluvia hoitava ja heidän läheisyydessään työskentelevä henkilökunta tulee rokottaa ovat: Tuhka- ja vesirokko o Tuhkarokolta, sikotaudilta ja vihurirokolta suojaa MPR-rokote o Vesirokolta suojaa vesirokkorokote rokotuksia ei tarvitse ottaa, jos työntekijällä on jo sairastetun taudin antama suoja kyseisiä tauteja vastaan. Hinkuyskä o DTAP-rokote (suojaa kurkkumädältä, jäykkäkouristukselta ja hinkuyskältä) o Imeväisikäisten kanssa työskentelevillä oltava rokotus voimassa. Rokotuksen antama suoja hinkuyskää vastaan heikkenee noin 5 vuodessa. Kausi-influenssa o Rokote on otettava vuosittain. MIKSI NÄILTÄ TARTUNTATAUDEILTA PITÄÄ SUOJAUTUA? Kaikkiin MPR-tauteihin liittyy vakavien jälkitautien, vammautumisen tai jopa menehtymisen riski. On arvioitu, että MPR-rokotteilla estetään muun muassa kaksi kuolemaan johtavaa aivojen rappeumatautia, yli 150 aivotulehdusta ja aivokalvontulehdusta vuosittain. Tuhkarokko voi aiheuttaa kouristuksia ja jälkitautina keuhkokuumeen tai aivotulehduksen. Molemmat voivat johtaa kuolemaan. Näitä harvinaisempi seuraus tuhkarokosta on SSPE, joka on aivoja hitaasti tuhoava ja lopulta kuolemaan johtava tauti. Tuhkarokon vakaville seurauksille alttiita henkilöitä ovat esim. potilaat, joiden elimistön puolustusjärjestelmä on merkittävästi heikentynyt sairauden tai sen hoidon vuoksi. Tuhkarokko on monissa kehitysmaissa lasten yleisin kuolinsyy. Sikotautivirus aiheuttaa aivokalvo- ja aivotulehdusta sekä kivestulehduksen jälkitilana lapsettomuutta. Jos raskaana oleva sairastuu vihurirokkoon, sikiö voi kuolla tai vauva voi syntyä vammaisena. Raskauden aikana sairastettu vihurirokko voi vaurioittaa sikiötä aiheuttamalla mm. kuulovaurion, sydänvian, näkö- tai kehitysvammaisuutta. Vihurirokon jälkitautina voi myös saada aivotulehduksen. Erityisesti immuunipuutteisia lapsia hoitaville vesirokkorokotus on aiheellinen heidän potilaidensa suojaamiseksi. Raskausaikana sairastettu vesirokko lisää sikiön vammautumisriskiä.
4 4 Hinkuyskä on imeväisille hengenvaarallinen, eikä lapsen omilla rokotuksilla saavuteta riittävää suojaa ensimmäisinä elinkuukausina. Vanhuksilla ja pienillä lapsilla sekä tiettyjä pitkäaikaissairauksia sairastavilla influenssa saattaa johtaa jälkitauteihin (korvatulehdus, keuhkoputkentulehdus, keuhkokuume), sairaalahoitoon ja jopa kuolemaan. (lähde: THL) KEITÄ ROKOTUSSUOJAA KOSKEVA VELVOITE KOSKEE? Velvoite kattaa hoitajat, lääkärit, hoitoapulaiset, siivoojat, välinehuoltajat jne. sekä henkilöt, jotka osallistuvat riskiryhmään kuuluvien asiakkaiden ja potilaiden kuljettamiseen. Merkityksellistä on ainoastaan se, ketkä sairaala- tai laitoshoitoa antavien sosiaali- ja terveydenhuollon toimintayksiköiden henkilökuntaan kuuluvat työskentelevät/ liikkuvat tiloissa, joissa on mahdollisuus levittää tartuntatauteja riskiryhmään kuuluville potilaille tai asiakkaille, tai osallistuvat näiden kuljettamiseen. Velvollisuus huolehtia rokotusten antamisesta on pääsääntöisesti työterveyshuollolla. Velvollisuus suojautua tartuntataudeilta koskee myös opiskelijoita, jotka voivat työharjoitteluun liittyvän potilastyön aikana levittää tartuntoja. Velvollisuus huolehtia rokotusten antamisesta on opiskeluterveydenhuollolla. Jos sairaala hankkii ostopalveluna yksityisiltä yrityksiltä tehtäviä, joihin liittyy riskiryhmiin kuuluvien asiakkaiden tai potilaiden hoitamista tai samoissa tiloissa työskentelyä tai kuljettamista, sen on huolehdittava sopimuksessa, että tehtävän saaneella yrityksellä on riittävästi rokotussuojan omaavaa työvoimaa (esim. ostetaan päivystyslääkäripalvelut yksityiseltä yritykseltä). MIKÄ ON ERITYINEN SYY, JONKA PERUSTEELLA ROKOTTAMATONTA HENKILÖÄ VOIDAAN KÄYTTÄÄ? Erityisenä syynä rokottamattoman henkilön käyttöön voisi olla esim: ei ole käytettävissä muuta ammattitaitoista henkilökuntaa yliherkkyys tai muu rokotettavan ominaisuus uusi työntekijä on saatava nopeasti töihin. Työnantaja tekee viime kädessä ratkaisun, voiko tällainen henkilö osallistua riskiryhmään kuuluvien hoitamiseen. Sen arviointi, voiko rokottamattoman työntekijän käyttö altistaa potilaan vakaville seuraamuksille, tapahtuu aina lääketieteellisillä perusteilla. MILLOIN ROKOTUSTA EI TARVITA? Pääsääntö on, että edellä mainittuja potilas- ja asiakasryhmiä hoitava ja heidän läheisyydessään työskentelevä henkilökunta tulee rokottaa tartuntatauteja vastaan. Rokotusta ei tarvita, jos henkilöllä on 5600aiemman rokotuksen tai sairastetun taudin antama suoja jo olemassa. Tarvittaessa rokotussuojan olemassaoloa voidaan selvittää laboratoriotutkimuksilla.
5 5 KENEN VASTUULLA ON HENKILÖKUNNAN ASIANMUKAINEN ROKOTUSSUOJA? Työnantaja vastaa siitä, että hoitohenkilökunnalla on asianmukainen suoja vaarallisia tartuntatauteja vastaan. Työnantajalla on myös työsuojelusäännösten perusteella velvollisuus huolehtia siitä, että työntekijät on asianmukaisesti suojattu työhön liittyviltä terveysvaaroilta. KUKA VASTAA ROKOTTAMISEN AIHEUTTAMISTA KUSTANNUKSISTA? Työnantaja kustantaa työntekijöilleen ne rokotukset, joilla työntekijät suojataan työstä johtuvilta vaaroilta ja jotka eivät kuulu kansalliseen rokotusohjemaan. (kts. tartuntatautilain 48 :n perustelut) mm. influenssarokotukset ja aikuisten vesirokkorokotus. KELA maksaa työnantajalle sairausvakuutuslain nojalla korvausta tarpeellisista ja kohtuullisista työterveyshuollon kustannuksista. Näihin kustannuksiin kuuluvat mm. rokotukset, jotka työterveyshuolto arvioi tarpeellisiksi työperäisen altistuksen tai työmatkaan liittyvän riskin takia. Kansalliseen rokotusohjelmaan kuuluvat rokotukset kustannetaan valtion varoista ja niiden järjestämisvastuu on kunnalla. Kansallisen rokotusohjelman mukaisissa rokotuksissa on työntekijällä oikeus käydä työajalla, jos se ei ole vaikeudetta mahdollista muuna aikana. Rokotuskäyntiin kuluva aika katsotaan työajaksi. MITEN SELVITETÄÄN TYÖNTEKIJÄN ROKOTUSSUOJA JA KUKA ARVIOI TYÖNTEKI- JÄN SOPIVUUDEN RISKIRYHMIEN HOITAMISEEN /TYÖSKENTELYYN SAMOISSA TI- LOISSA? Työnantaja siis määrittelee eri yksiköissä tarvittavan rokotussuojan ja toimittaa nämä tiedot työterveyshuoltoon. Työterveyshuolto arvioi, soveltuuko työntekijä työskentelemään tiloissa, joissa hoidetaan tartuntatautien vakaville seurauksille alttiita asiakkaita tai potilaita. Työterveyshuollon on soveltuvuuden arvioimiseksi selvitettävä työntekijän aiemmin sairastetut sairaudet ja rokotukset. Tämän selvityksen pohjalta työterveyshuolto täydentää tarvittaessa työntekijän rokotesuojaa. Jos työntekijä on saanut rokotuksen muualla kuin työterveyshuollossa (esim. neuvolakäynnin yhteydessä), hän voi toimittaa tästä todistuksen työterveyshuoltoon. Tämän jälkeen työterveyshuolto kirjoittaa tartuntatautilain mukaisen todistuksen työntekijän soveltuvuudesta ko. tehtävään. Lausunnon sisältö on syytä rajata tietosuojasyistä välttämättömimpään eli vain siihen, soveltuuko työntekijä kyseisiin tehtäviin rokotussuojansa puolesta vai ei. Opiskeluterveydenhuollon on huolehdittava työharjoitteluun menevien rokotuksista. Työntekijä toimittaa itse työnantajalle selvityksen rokotussuojastaan. Selvityksen toimittaminen on vapaaehtoista. - työntekijällä ei ole velvollisuutta toimittaa rokotuskorttia tai vastaavaa työnantajalle - työpaikan seinälle ei saa laittaa listoja rokotetuista
6 6 - työnantaja ei saa kerätä rokotustiedoista omia rekistereitä työpaikalle - esimies ei saa mennä katsomaan alaistensa terveystiedoista sitä, onko tämä ottanut rokotuksen vai ei. Lain perustelujen mukaan selvitykseksi riittäisi myös suullinen ilmoitus työnantajalle. Selvitys on tuhka- ja vesirokon osalta kertaluonteinen, hinkuyskän osalta määrävälein annettava ja kausi-influenssan osalta vuosittainen. Työntekijää, joka kieltäytyy antamasta työnantajalle selvitystä rokotussuojastaan, ei voida käyttää 48 :ssä tarkoitettujen riskiryhmään kuuluvien potilaiden tai asiakkaiden hoitamisessa. ONKO ROKOTUS PAKKO OTTAA? Rokotusten ottaminen on vapaaehtoista terveyden- ja sosiaalihuollon työntekijöille. Rokottamaton työntekijä ei kuitenkaan lähtien voi työskennellä riskiryhmään kuuluvien asiakkaiden tai potilaiden kanssa samoissa tiloissa. Jos työntekijän työsopimuksen mukaisina työtehtävinä on hoitaa edellä mainittuja potilas- ja asiakasryhmiä, voidaan rokotuksista kieltäytymistilanne tai tilanne, jossa työntekijä ei anna selvitystä rokotussuojastaan, rinnastaa työstä kieltäytymiseksi. Työstä kieltäytymistä on oikeuskäytännössä pidetty asiallisena ja painavana perusteena irtisanoa työntekijän työsopimus. Työnantajalle voi siis rokotuksista kieltäytymisen johdosta syntyä oikeus irtisanoa työntekijän työsopimus. Sama koskee tilannetta, jossa työntekijä ei anna selvitystä rokotussuojastaan. Työntekijän työsopimusta ei kuitenkaan saa irtisanoa ennen kuin hänelle on varoituksella annettu mahdollisuus korjata menettelynsä. Sosiaali- ja terveydenhuollon työntekijät, jotka kieltäytyvät huolehtimasta tartuntatautilain 48 :ssä tarkoitetusta rokotussuojastaan, on ensisijaisesti pyrittävä sijoittamaan muihin työnantajalla tarjolla oleviin tehtäviin. Jos muita töitä ei ole tarjolla, voidaan työntekijän työsuhde edellä esitetyistä syistä irtisanoa. Jos työntekijä ei voi terveydellisistä syistä (esim. yliherkkyys, allergia, muu terveydentila, jota rokotus voi pahentaa) ottaa rokotuksia, täytyy työnantajan arvioida, voiko hän siitä huolimatta työskennellä riskiryhmiin kuuluvien lähettyvillä/ osallistua heidän hoitamiseensa. Jos työnantaja lääketieteellisen arvioinnin pohjalta katsoo, että rokottamaton työntekijä ei voi osallistua riskiryhmään kuuluvien hoitoon, on hänen pyrittävä sijoittamaan työntekijä muihin tehtäviin. Jos tällaisia muita tehtäviä ei ole tarjota, voi tulla eteen tilanne, jossa työntekijä voidaan lomauttaa tilapäisesti (enintään 3 kk), koska työnantajan edellytykset tarjota työtä ovat vähentyneet. Monilla sosiaali- ja terveydenhuollon työpaikoilla on influenssakauden lähestyessä ohjeistettu ja joissakin tapauksissa jopa painostettu henkilöstöä ottamaan influenssarokotus. Siitä huolimatta, että influenssarokotuksen ottaminen on suositeltavaa kaikissa sosiaali- ja terveydenhuollon tehtävissä työskenneltäessä ja nyt uuden tartuntatautilain 48 :n tarkoittamissa tilanteissa edellytyksenä työskentelylle, ei työpaikoilla ole sallittua painostaa niitä työntekijöitä, jotka eivät halua tai voi ottaa rokotusta.
7 7 Perustuslain 7 :n mukaan jokaisella on oikeus elämään sekä henkilökohtaiseen vapauteen, koskemattomuuteen ja turvallisuuteen. Yksinkertaistettuna tällä tarkoitetaan kieltoa kohdistaa ihmiseen fyysisiä toimenpiteitä hänen tahtonsa vastaisesti. Tästä seuraa myös se, että työnantaja ei voi pakottaa työntekijää ottamaan influenssarokotusta vastoin tämän omaa tahtoa. Monilla työpaikoilla on myös annettu ohje, että niiden, jotka eivät ota rokotusta, tulee influenssa-aikana käyttää potilaan lähellä työskennellessään suu-nenäsuojaa. Tämäkin ohje on suositus, eikä työnantajalla ole oikeutta pakottaa ketään suojan käyttämiseen vastoin tahtoa. Kieltäytymisestä ottaa rokotusta tai käyttää hengityssuojainta saattaa kuitenkin seurata työntekijän työsuhteen päättäminen, lomauttaminen tai muihin tehtäviin siirto, kuten yllä on kerrottu. Terveydenhuollossa on osastoja, joilla työskentely ei rokottamattomana ole mahdollista, jotta potilasturvallisuus pystytään takaamaan. Tällaisia osastoja ovat esim. teho-osastot ja syöpäsairaiden osastot ja ylipäätään kaikki sellaiset osastot, joilla hoidettavien potilaiden oma vastustuskyky on niin alentunut, että tartunta johtaisi mitä todennäköisimmin potilaan kuolemaan lähtien työnantajalla on siis lakisääteinen velvollisuus huolehtia, että tällaisilla osastoilla työskentelevillä on tartuntatautilaissa säädetty rokotussuoja. Nyt riskiryhmiin kuuluviksi katsotaan myös raskaana oleva, imeväisikäiset ja yli 65-vuotiaat. Terveydenhuollon ammattihenkilöistä annetun lain 15 :ssä säädetään terveydenhuollon ammattihenkilöiden ammattieettisistä velvollisuuksista. Säännös velvoittaa terveydenhuollon ammattihenkilöitä soveltamaan yleisesti hyväksyttyjä ja kokemusperäisiä perusteltuja menettelytapoja koulutuksensa mukaisesti. Aseptiseen työskentelyyn pisaratartunnalla leviäviä tauteja kantavia potilaita hoidettaessa kuuluu suojainten käyttö. Suojainten käytöllä estetään hoitajaa itseään saamasta tartuntaa sekä hoitajaa tartuttamasta tauteja potilaista ja itsestään toisiin. Tutkimuksin on osoitettu, että rokotukset vähentävät vaarallisten tartuntatautien tarttumista ja leviämistä. Infektiolääkärit antavat yleensä ohjeistuksia suojainten käytöstä epidemia-aikoina. Näiden ohjeiden noudattaminen on suositeltavaa työpaikalla, jolla hoidetaan infektioita sairastavia henkilöitä tai henkilöitä, joiden epäillään sairastavan infektiota. Jos potilaalla ei ole todettu infektiota tai infektiosta ei ole epäilyä, ei mihinkään ennaltaehkäisevään suojainten käyttöön ole perusteltavaa ryhtyä. ROKOTUSTIETOJEN KIRJAAMINEN Rokotuksista kirjaamisessa tulee noudattaa tietosuojasäännöksiä. Tietosuojavaltuutetun mukaan työnantaja ei voi muodostaa työntekijöistään erillistä terveydentilahenkilörekisteriä, johon kerättäisiin ja talletettaisiin työntekijöiden terveydentilatietoja. Tieto rokotussuojasta (=rokotuksen ottamisesta tai sairastetusta taudista) on terveydentilatieto. Työnantaja on erillinen henkilötietolain tarkoittama rekisterinpitäjä omien henkilöstöhallinnon rekisteriensä osalta ja työterveyshuolto rekisterinpitäjä omien työterveyshuollon tehtävien ja potilasrekistereiden osalta. Työnantajalla on oikeus kerätä ja tallentaa työntekijöistä arkaluonteisia henkilötietoja vain silloin kuin ne liittyvät työntekijän tai työnantajan lakisääteisten oikeuksien ja velvollisuuksien hoitamiseen (esim. palkanmaksu). Rokotustietoja ei näiden sään-
8 8 nösten valossa voida työpaikoilla kerätä omiin erillisiin rekistereihin. Onkin suositeltavinta, että influenssarokotukset annetaan keskitetysti työterveyshuollossa, jolla on velvollisuus kirjata ylös rokotustapahtuma siten, kuin rokotusten kirjaamisesta on säädetty Rokotusten oikea kirjaaminen on tärkeää, jotta: rokotettu tietää, mitä rokotteita hän on saanut tiedot annetuista rokotuksista ovat tarvittaessa saatavilla. Tiedot annetuista rokotuksista tulee merkitä potilaskertomukseen ja rokotettavalle annettavaan terveyskorttiin tai kansainväliseen rokotuskorttiin. Potilaskertomukseen tulee kirjata rokotetun henkilötiedot rokotuspäivämäärä rokote rokotteen kauppanimi eränumero pistoskohta lyhenteenä (esim. VO = vasen olkavarsi) rokotustapa lyhenteenä (esim. IM = lihaksensisäisesti) rokottaja. (Sosiaali- ja terveysministeriön asetus rokotuksista ja tartuntatautien raskaudenaikaisesta seulonnasta 421/2004, 3 ) Kun työntekijä menee työterveyshuoltoon ottamaan rokotusta, on hän siellä potilaana. Työterveyshuoltoa sitoo salassapitovelvollisuus potilastietojen osalta. Tällä menettelyllä vältetään se, että arkaluonteisia henkilötietoja saisivat työpaikoilla tietoonsa sellaiset henkilöt, joiden varsinaisiin työnantajavelvoitteisiin tällaisten tietojen käsittely ei kuulu. Tietosuojasäännökset edellyttävät, että arkaluonteisten henkilötietojen kuten terveydentilatietojen, käsittelijöiden piiri tulee aina pitää mahdollisimman suppeana. LISÄÄ TIETOA ROKOTUKSISTA JA ROKOTTEISTA LÖYTYY OSOITTEISTA:
Tartuntatautilain tavoite on
Tartuntatautilaki uudistui 1.3.17 Uusia velvoitteita Uusia velvoitteita sairaanhoitopiirille ja alueen terveydenhuollon ja sosiaalihuollon toimintayksiköille Jaana Syrjänen Infektiolääkäri Oyl, sisätautien
LEKTIO 9.12.2011. Rokotusosaaminen Käsite ja osaamisen arviointi. Anne Nikula, Turun yliopisto, Lääketieteellinen tdk, Hoitotieteen laitos
1 LEKTIO 9.12.2011. Rokotusosaaminen Käsite ja osaamisen arviointi. Anne Nikula, Turun yliopisto, Lääketieteellinen tdk, Hoitotieteen laitos Rokottaminen on maailmanlaajuisesti yksi merkittävimmistä terveydenhuollon
Kotona kaikki hyvin? Lääkehoidon omavalvonta kotiin annettavissa palveluissa.
Kotona kaikki hyvin? Lääkehoidon omavalvonta kotiin annettavissa palveluissa. Mikko Valkonen ESAVI] 14.12.2017 1 Koti? Perinteinen koti: talo, asunto Palveluasuminen sekä tuettu palveluasuminen, jossa
Ajankohtaisia asioita sairaalahygieniasta ja infektion torjunnasta
Ajankohtaisia asioita sairaalahygieniasta ja infektion torjunnasta Tiina Kurvinen 29 3 2017 Hygieniahoitaja, hoh VSSHP/ TYKS VSSHP:n ohjeistukset siirtyneet Ohjepankista Hoito-ohjeet.fi sivustolle Myös
Uusi tartuntatautilaki Taneli Puumalainen Pirkanmaan tartuntatautipäivät 7.2.2017 Sidonnaisuudet tartuntatautilakiin Sosiaali- ja terveysministeriön virkamiehenä mukana lain valmistelussa 2012-2014 Tartuntatautilakityöryhmän
Rokotukset ja uusi lainsäädäntö Valtakunnalliset tartuntatautipäivät 13.11.2017 Tartuntatautihoitaja Irja Kolehmainen Siun sote Infektioiden torjuntayksikkö Pohjois-Karjalan sosiaali- ja terveyspalvelujen
Ajankohtaista rokotuskattavuudesta - Tarttisko tehdä jotain? Infektiotautien torjunta ja rokotukset / asiantuntijalääkäri Ulpu Elonsalo
Ajankohtaista rokotuskattavuudesta - Tarttisko tehdä jotain? 23.11.2017 Infektiotautien torjunta ja rokotukset / asiantuntijalääkäri Ulpu Elonsalo 1 Rokotuskattavuus Rokottaminen-sivustolla kattavuuskartat
Kirjaamisen haasteet käyttäjän näkökulmasta Jaana Kinnari Espoon kaupunki / Kehittämisyksikkö
Kirjaamisen haasteet käyttäjän näkökulmasta 14.5.2012 Jaana Kinnari Espoon kaupunki / Kehittämisyksikkö Räätälöityjä ratkaisuja kunnissa erilaisissa tilanteissa? Kuntaan muuttava / terveyspalveluihin hakeutuva
KAINUUN SOSIAALI- JA TERVEYDENHUOLLON KUNTAYHTYMÄ PÖYTÄKIRJA 5/ Yhteistyötoimikunta Yhteistyötoimikunta
PÖYTÄKIRJA 5/2015 1 Yhteistyötoimikunta 33 03.11.2015 Yhteistyötoimikunta 03.11.2015 AIKA 03.11.2015 Klo 09:00-11:05 PAIKKA Seminaarinkatu 2, Intteri, 3.krs kokoushuone KÄSITELLYT ASIAT Otsikko Sivu 33
Kuultavana stv:ssä HE 13/2016 vp
Kuultavana stv:ssä 05.04.2016 HE 13/2016 vp Hannu Syrjälä, osastonylilääkäri PPSHP:n tartuntataudeista vastaava lääkäri Tartuntatautilakia uudistavan työryhmän jäsen Tartuntatautilain tulee olla selkeä
Influenssa on jokavuotinen vitsaus, joka testaa terveydenhuollon. Henkilökunnan influenssarokotus POTILAAN SUOJAAMINEN ON VELVOITE.
EEVA RUOTSALAINEN LT, sisätautien ja infektiosairauksien erikoislääkäri Helsingin ja Uudenmaan sairaanhoitopiiri, infektiosairauksien klinikka Henkilökunnan influenssarokotus on suositus POTILAAN SUOJAAMINEN